BankNordik er tilnevndur SIFI-peningastovnur (Systemically Important Financial Institution) í Føroyum og undir eftirliti av danska Fíggjareftirlitinum. Fíggjareftirlitið ger á hvørjum ári metingar av, hvørt tilnevndir SIFI-peningastovnar í Føroyum framhaldandi lúka krøvini, ið verða sett SIFI-peningastovnum. Fíggjareftirlitið kemur eisini á eftirlitsvitjan við jøvnum millumbilum.